De aller fleste tvangssalg skjer via advokat eller eiendomsmegler. Boligen annonseres for salg og det avholdes visninger. Prosessen er ganske lik et frivillig boligsalg. Saken avsluttes når retten godkjenner et bud og fordeler kjøpesummen til kreditorene og andre som evt. har rett til oppgjør. I de tilfellene eier av boligen (den saksøkte) ikke samarbeider med megler/advokat i forbindelse med boligsalget, kan saksøker be om at saksøkte kastes ut fra boligen med hjemmel i tvangsfullbyrdelsesloven.